**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2021. június havi rendes ülésére**

**Javaslat a Szombathelyi Egyesített Bölcsődei Intézmény alapdokumentumainak jóváhagyására**

A gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdés d) pontja előírja, hogy a gyermekjóléti és gyermekvédelmi szolgáltató tevékenységet végző állami és nem állami intézmény fenntartója jóváhagyja az intézmény szervezeti és működési szabályzatát, valamint szakmai programját.

A dokumentumok módosítását az ágazati jogszabályok változása valamint a tartalmi elemek aktualizálása indokolja.

A Szombathelyi Egyesített Bölcsődei Intézmény szervezeti és működési szabályzatát, valamint szakmai programját az előterjesztés melléklete tartalmazza.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53.§ 29. pontja értelmében a Bizottság polgármesteri jóváhagyás előtt véleményezi az önkormányzat fenntartásában működő szociális és gyermekjóléti intézmények szervezeti és működési szabályzatát, házirendjét és szakmai programját, más alapdokumentumait.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2021. június „ ”.

**/: Dr. László Győző:/**

HATÁROZATI JAVASLAT

**…/2021. (VI……) SzLB. sz. határozat**

A Szociális és Lakás Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(X.31.) önkormányzati rendelete 53.§ 29. pontjában kapott felhatalmazás alapján a Szombathelyi Egyesített Bölcsődei Intézmény Szervezeti és Működési Szabályzatát, valamint Szakmai Programját tartalmazó előterjesztést megtárgyalta, és azokat az előterjesztés szerinti tartalommal jóváhagyásra és aláírásra javasolja a polgármesternek.

**Felelősök:** Dr. Czeglédy Csaba, a Szociális és Lakás Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Sebestyén Bianka, a Szombathelyi Egyesített Bölcsődei Intézmény vezetője/

**Határidő:** 2021. július 15.